



eelnõu
NARVA LINNAVALITSUS
KORRALDUS
	Narva
	                     ………………... a. nr ................


Kohanime määramine (Vana-Rakvere tänav) ja

Rakvere tänava liikluspinna ruumikuju muutmine
1. Asjaolud ja menetluse käik
Kohanime vormistamise ja kasutamise korra (Riigihalduse ministri 15.01.2016 määrus nr 2) § 4 lõike 2 kohaselt võib teele ja liikluspinnale määrata ühe nime, kui objekt on katkematult läbitav ja sellel ei ole kõrvalharusid, mis visuaalselt on tajutavad eraldi objektina. Sama § 4 lõike 3 järgi, kui tee või liikluspind ei vasta lõikes 2 nimetatud nõuetele, tuleb seda käsitleda mitme eraldi objektina ja määrata erinevad kohanimed.
Narva linnas, Pähklimäe linnaossa jääv Rakvere tänava osa (lisa 1) on eraldi liikluspind, mis linna arendamise käigus eraldati Rakvere tänava põhiosast, ei ole nüüd sellega seotud ja vajab seetõttu omaette kohanime.
Antud olukorda arutati Narva Linnavalitsuse nimekomisjoni 10.11.2021 koosolekul.
Lähtudes nimekomisjoni otsusest saab kõnesolev Rakvere tänava osa kohanime "Vana-Rakvere tänav" (lisa 1) ning muudetakse Rakvere tänava liikluspinna ruumikuju (lisa 2).
Korralduse eelnõu on kooskõlastatud ADS infosüsteemi vastutava töötlejaga (Maa-amet, aadressiandmete osakond).
Piirnevate maaüksuste omanikke tutvustati tänava nime muutmisega, vastuväiteid ei esitatud.
Kohanime määramise korralduse eelnõu avalikustati 29.03.2023. a. Narva linna kodulehel www.narva.ee ja 30.03.2023. a. Arhitektuuri- ja Linnaplaneerimise Ameti kodulehel www.narvaplan.ee. Avalikustamise ajal vastuväiteid ega ettepanekuid ei esitatud.

2. Õiguslikud alused
2.1
Kohanimeseaduse § 5 lõike l punkti 3 järgi on kohanimemäärajaks kohaliku omavalitsuse üksus ja § 6 lõike l kohaselt korraldab kohanime määramise ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel;

2.2
Narva Linnavolikogu 06.05.2010 määruse nr 20 „Kohanime määramise kord” punkti 2.2.2 alusel määrab linnavalitsus oma korraldusega kohanime tänavale ja selle analoogile (tee, maantee, puiestee, allee, põik, väljak, plats jne) ja muule aadressis kasutatavale väikekohale.
3. Otsus
3.1
Määrata asendiplaanil (lisa 1) näidatud  liikluspinnale kohanimi Vana-Rakvere tänav;
3.2
Muuta Rakvere tänava liikluspinna ruumikuju vastavalt lisatud asendiplaanile (lisa 2).
4. Rakendussätted
4.1
Korraldus jõustub teatavakstegemisest;
4.2 Narva Linnavalitsuse Arhitektuuri- ja Linnaplaneerimise Ametil teha korraldus teatavaks Kohanimenõukogule ja menetleda ADS infosüsteemis;
4.3 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

